А што кладуць на язык навучэнцы філфака? Як мне расказалі, сталовай на факультэце няма. Студэнты задавальняюць свой апетыт у буфеце. Аднак буфет — гэта не надта добрая альтэрнатыва сталовай. У меню няма гарачых першых страў, а ў якасці другіх прапануюцца толькі варыянты фастфуду: кавалачак піцы — 6000, гамбургер — 13 500, чабурэк — 9000. Гарбаты менш чым за 2500 на філфаку таксама не знойдзеш, затое каву за 8000 рублёў — калі ласка. Безліч шакаладных батончыкаў, печыва, нават марозівам можна пачаставацца.